पाएं अपने शहर की ताज़ा ख़बरें और फ्री ई-पेपरडाउनलोड करें
निर्धारित शेड्यूल पर टीका लगवाने सेशन साइट पर नहीं पहुंचने वाले 18 से 44 साल के 999 लोगों को दोबारों से कोविन एप पर री-शेड्यूल विकल्प से अपॉइंटमेंट लेनी होगी। इस चरण के तहत सोमवार व मंगलवार को करीब 5600 लोगों को टीका लगना था मगर 4601 ही टीका लगवा सके। इसलिए टीकाकरण से वंचित लोगों को दोबारा शेड्यूल बुक करने के लिए एप पर नजरे गड़ाकर रखनी होगी।
इधर, पटेल नगर यूपीएचसी पर दूसरे दिन भी मिस-मैनेजमेंट देखने को मिला। यहां न तो सोशल डिस्टेंसिंग दिखी और न ही टीकाकरण के लिए आए लोग कोविड प्रोटोकॉल की खुद से पालना करते दिखे। ऐसे में व्यवस्था बनाने के लिए पुलिस को बुलाना पड़ गया। पुलिस कर्मियों ने पहुंचकर लोगों को लाइन में खड़ा करवाया।
इसके बाद टीकाकरण की व्यवस्था सुचारु हुई। बता दें कि टीकाकरण के लिए काफी संख्या में 18 से 44 वर्षीय नागरिक तैयार हैं मगर डोज सीमित संख्या में उपलब्ध होने के कारण स्वास्थ्य विभाग छोटे-छोटे सेशन बनाकर टीका लगा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn